Συμμετοχή στο Πρόγραμμα Αγροτικής Ανάπτυξης Συνεργασία - ΜΕΤΡΟ 16
Υποβολή αίτησης χρηματοδότησης στο πλαίσιο του Μέτρου 16 του Προγράμματος Αγροτικής Ανάπτυξης με τίτλο "Συνεργασία".
Η ενεργοποίηση μιας Ε.Ο. μπορεί να είναι τόσο εθνικού, όσο και περιφερειακού χαρακτήρα. Όσον αφορά στο Υπομέτρο 16.1-16.2. μπορεί να είναι και διακρατικού χαρακτήρα ενώ δεν είναι επιλέξιμη η διακρατικού χαρακτήρα συνεργασία στο πλαίσιο του Υπομέτρου 16.1 – 16.5. Οι διακρατικές μορφές συνεργασίας μεταξύ φορέων που προέρχονται από άλλα κράτη – μέλη της Ε.Ε. είναι επιλέξιμες, με την προϋπόθεση το μέλος που δραστηριοποιείται σε θέματα που αφορούν στο γεωργικό / κτηνοτροφικό τομέα και στο τομέα των τροφίμων να έχει έδρα στην ελληνική επικράτεια και η έδρα του Συντονιστή Φορέα να βρίσκεται στην Ελλάδα.
Η σύνθεση της Ε.Ο. πρέπει να διασφαλίζει την επίτευξη των στόχων και την απρόσκοπτη υλοποίηση του έργου, να πληροί τα κριτήρια επιλεξιμότητας και επιλογής των Υπομέτρων και παράλληλα να αναδεικνύει τα οφέλη που θα προκύψουν από την πιλοτική εφαρμογή του έργου.
Είναι δυνατή η χρήση διαμεσολαβητή (Innovation Broker) για τη διευκόλυνση της εξεύρεσης εταίρων για την ανάπτυξη των μορφών συνεργασίας και η χρήση διευκολυντή (facilitator) για τη διευκόλυνση της εκπόνησης του επιχειρησιακού σχεδίου (project), οι οποίοι δύναται να είναι το ίδιο πρόσωπο ή φορέας.
Να μην εκκρεμεί σε βάρος μέλους της Ε.Ο. ανάκτηση ενίσχυσης. Ο ΕΦΔ δύναται να αναστείλει τη χορήγηση ενίσχυσης σε Ε.Ο. στην οποία συμμετέχει ως μέλος φορέας κατά του οποίου εκκρεμεί διαταγή ανάκτησης, κατόπιν προηγούμενης απόφασης της Επιτροπής, βάσει της οποίας μία ενίσχυση κηρύσσεται παράνομη και ασυμβίβαστη με την εσωτερική αγορά.
Να μην τελεί μέλος της Ε.Ο. υπό πτώχευση, εκκαθάριση ή αναγκαστική διαχείριση ή να μην έχει λάβει ενίσχυση διάσωσης ή αναδιάρθρωσης.
Η αίτηση υποβάλλεται ψηφιακά με τη χρήση ειδικών κωδικών πρόσβασης στο Πληροφοριακό Σύστημα Κρατικών Ενισχύσεων. Για την εγγραφή νέου χρήστη ο ενδιαφερόμενος συμπληρώνει τα στοιχεία του, παραλαμβάνει κωδικό επιβεβαίωσης στη διεύθυνση ηλεκτρονικού ταχυδρομείου που δήλωσε και μπορεί στη συνέχεια να εκδώσει κωδικούς χρήστη και αν εγγραφεί.
Δικαίωμα υποβολής αίτησης στήριξης έχουν οι Επιχειρησιακές Ομάδες (εφεξής Ε.Ο.) οι οποίες είναι σχήματα συνεργασίας φορέων που διαθέτουν συμφωνητικό συνεργασίας. Τα μέλη της Ε.Ο. δύναται να διαθέτουν οποιαδήποτε νομική μορφή (όπως ατομικές επιχειρήσεις, ΟΕ, ΕΕ, ΕΠΕ, ΑΕ, Κοιν.Σ.Επ.). Οι Ε.Ο. θα πρέπει να πληρούν αθροιστικά τις ακόλουθες προϋποθέσεις: *Nα απαρτίζονται από τουλάχιστον δύο μέλη, από τα οποία τουλάχιστον το ένα μέλος να δραστηριοποιείται στους τομείς της γεωργίας ή/και της κτηνοτροφίας. * Να δραστηριοποιούνται: είτε α) σε θέματα που αφορούν στο γεωργικό / κτηνοτροφικό τομέα (παραγωγή & εμπορία γεωργικών / κτηνοτροφικών προϊόντων) και στον τομέα των τροφίμων, εφόσον το μεταποιούμενο προϊόν /προϊόντα αποτελούν προϊόντα του Παραρτήματος Ι της Συνθήκης όσον αφορά στο Υπομέτρο 16.1-16.2 είτε β) σε θέματα με αντικείμενο σχετικά με την προστασία του περιβάλλοντος και την κλιματική αλλαγή όσον αφορά στο Υπομέτρο 16.1-16.5. * Στην περίπτωση της διακρατικής συνεργασίας το/α μέλος/η που δραστηριοποιείται/ούνται σε θέματα που αφορούν στο γεωργικό / κτηνοτροφικό τομέα και στο τομέα των τροφίμων να έχει έδρα στην ελληνική επικράτεια. * Να προσδιορίζουν το μέλος εκείνο που θα είναι ο επικεφαλής εταίρος της Επιχειρησιακής Ομάδας της Ευρωπαϊκής Σύμπραξης Καινοτομίας (ΕΣΚ) για την παραγωγικότητα και βιωσιμότητα της γεωργίας, ο οποίος και θα είναι ο Συντονιστής Φορέας του έργου της Ε.Ο. * Ο Συντονιστής Φορέας μπορεί να είναι οποιοδήποτε μέλος της Ε.Ο., κατά προτίμηση όμως συνιστάται να είναι εκείνο το μέλος της Ε.Ο. του οποίου η συμμετοχή του ως ποσοστό στην Ε.Ο. έχει σημαντική βαρύτητα. Ο Συντονιστής Φορέας είναι ο κοινός εκπρόσωπος των μελών που συμπράττουν για την υλοποίηση του έργου και αναλαμβάνει την ευθύνη για τη συνολική διαχείρισή του. Είναι επίσης υπεύθυνος τόσο για την επικοινωνία με τον ΕΦΔ, όσο και για τη συνεχή ενημέρωση των μελών του. Ωστόσο, κάθε μέλος της Ε.Ο. ευθύνεται έναντι του ΕΦΔ αλληλεγγύως και εις ολόκληρον για το σύνολο του προτεινόμενου έργου. Ο εσωτερικός επιμερισμός των εργασιών υλοποίησης τμημάτων του έργου δεν αντιτάσσεται έναντι του ΕΦΔ προς απαλλαγή της ως άνω ευθύνης κάθε μέλους της Ε.Ο. Οι δραστηριότητες και υποχρεώσεις που προκύπτουν από το ρόλο κάθε μέλους απαγορεύεται να εκχωρηθούν σε τρίτους και πρέπει να εκτελούνται αποκλειστικά από το φορέα που αναλαμβάνει το ρόλο αυτό. Με Απόφαση του Συντονιστή Φορέα ορίζεται ο Συντονιστής του έργου (φυσικό πρόσωπο), ο οποίος αναλαμβάνει την ευθύνη υποβολής της αίτησης στήριξης καθώς και κάθε επικοινωνία με τον ΕΦΔ για οτιδήποτε απαιτηθεί μέχρι την ολοκλήρωση του έργου. * Να περιγράφουν την υποχρεωτική δράση διάδοσης των αποτελεσμάτων του επιχειρησιακού σχεδίου σε εθνικό επίπεδο μέσω του ΕΑΔ και σε ευρωπαϊκό επίπεδο μέσω του Δικτύου της ΕΣΚ, όπως αυτή θα προσδιοριστεί με σχετική εγκύκλιο. Τα επιμέρους μέλη της Ε.Ο. μπορεί να είναι: • Τα μέλη που δραστηριοποιούνται στους τομείς της γεωργίας ή της κτηνοτροφίας: μεμονωμένοι παραγωγοί (επαγγελματίες γεωργοί) ή αναγνωρισμένη επαγγελματική οργάνωση (π.χ. αγροτικοί συνεταιρισμοί, ομάδες παραγωγών, οργανώσεις παραγωγών) ή διεπαγγελματική οργάνωση η οποία θα έχει εναρμονίσει τη λειτουργία της σύμφωνα με το εθνικό θεσμικό πλαίσιο. Ειδικότερα, οι αγροτικοί συνεταιρισμοί και οι διεπαγγελματικές οργανώσεις θα πρέπει να έχουν εναρμονίσει τη λειτουργία τους σύμφωνα με το Νόμο 4384/2016 (ΦΕΚ 78/Α/26-04-2016) και οι ομάδες παραγωγών/ οργανώσεις παραγωγών να έχουν αναγνωριστεί σύμφωνα με τη διαδικασία που προβλέπεται στην υπ’ αριθ. ΥΑ 397/18235/16-02-2017 (ΦΕΚ 601/Β/24-02-2017, όπως ισχύουν. * Επιχειρήσεις, ανεξαρτήτως ημερομηνίας ίδρυσης, οι οποίες έχουν συσταθεί νομίμως και λειτουργούν είτε ως νομικά πρόσωπα (π.χ. ΑΕ, ΕΠΕ, ΕΕ, ΟΕ, ΙΚΕ) είτε ως ατομικές επιχειρήσεις, στην Ελλάδα ή σε άλλο κράτος – μέλος της Ε.Ε. * Ερευνητικοί Οργανισμοί, όπως Ανώτατα Εκπαιδευτικά Ιδρύματα, Ερευνητικά Κέντρα – Ινστιτούτα – Οργανισμοί, Τεχνολογικοί Φορείς και Ερευνητικά Πανεπιστημιακά Ιδρύματα ανεξάρτητα από το νομικό καθεστώς (δημοσίου ή ιδιωτικού δικαίου), πρωταρχικός σκοπός των οποίων είναι η εκπαίδευση, η ανεξάρτητη διεξαγωγή βασικής έρευνας, βιομηχανικής έρευνας ή πειραματικής ανάπτυξης ή η ευρεία διάδοση των αποτελεσμάτων των εν λόγω δραστηριοτήτων με τη διδασκαλία, τη δημοσίευση ή τη μεταφορά γνώσεων. Στην περίπτωση που η οντότητα αυτή ασκεί επίσης οικονομικές δραστηριότητες, η χρηματοδότηση, οι δαπάνες και τα έσοδα από τις οικονομικές αυτές δραστηριότητες πρέπει να δηλώνονται χωριστά. Οι ερευνητικοί οργανισμοί θα πρέπει να λειτουργούν νομίμως στην Ελλάδα ή σε άλλο κράτος – μέλος της Ε.Ε. κατά την ημερομηνία έκδοσης της πρόσκλησης. Στο πλαίσιο της παρούσας απόφασης ως διαφορετικοί ερευνητικοί φορείς μπορούν να θεωρούνται: **α) διαφορετικά Τμήματα Σχολής του ίδιου ΑΕΙ ή ΤΕΙ, **β) διαφορετικά ινστιτούτα του ίδιου ερευνητικού κέντρου, **γ) διαφορετικοί Τομείς του ίδιου Τμήματος Σχολής του ίδιου ΑΕΙ ή ΤΕΙ, **δ) διαφορετικά Εργαστήρια του ίδιου Τμήματος ΑΕΙ, ΤΕΙ ή ερευνητικού κέντρου, εφόσον έχουν θεσμοθετηθεί με σχετική απόφαση του αρμοδίου οργάνου του Τμήματος ή του ερευνητικού κέντρου. * Λοιποί φορείς που αντιμετωπίζονται ως ερευνητικοί, όπως τα Νομικά Πρόσωπα Ιδιωτικού Δικαίου, που έχουν ιδρυθεί με Νόμο ή ΠΔ και επιχορηγούνται από το Κράτος εφόσον πληρούν αθροιστικά τις τρεις παρακάτω προϋποθέσεις: **Α) Οι κύριες δραστηριότητες του φορέα δεν είναι οικονομικές, σύμφωνα με τον ορισμό του κοινοτικού δικαίου, **Β) Υπάρχει στο καταστατικό του φορέα πρόβλεψη για δραστηριότητες έρευνας, **Γ) Η συμμετοχή του φορέα στο ερευνητικό έργο αφορά σε μη – οικονομική δραστηριότητα του φορέα και τα αποτελέσματα της έρευνας θα διαχέονται ευρέως σε μη αποκλειστική και χωρίς διακρίσεις βάση, για παράδειγμα μέσω διδασκαλίας, βάσεων δεδομένων, δημοσιεύσεων ή λογισμικού ανοικτής πρόσβασης. Επίσης, τυχόν κέρδη που προκύπτουν από το έργο θα επανεπενδύονται στις μη οικονομικές δραστηριότητες του φορέα. * Μη Κυβερνητικές Οργανώσεις, όπου έχουν συσταθεί και λειτουργούν νόμιμα. * Περιβαλλοντικές Οργανώσεις, όπου έχουν συσταθεί και λειτουργούν νόμιμα.
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στη συμμετοχή στο Πρόγραμμα Αγροτικής Ανάπτυξης : ΣΥΝΕΡΓΑΣΙΑ, στο πλαίσιο του Μέτρου 16. Το Πρόγραμμα χρηματοδοτείται από την ΕΕ και παρέχει την ευκαιρία για την αξιοποίηση νέων τεχνολογιών, οι οποίες μπορούν να περιλαμβάνουν, ενδεικτικά, την εφαρμογή νέων, καινοτόμων διεργασιών στην πρωτογενή παραγωγή γεωργικών προϊόντων και στον τομέα των τροφίμων, όπως επίσης και για την αναζήτηση νέων καλλιεργητικών πρακτικών και πρακτικών παραγωγής που συμβάλλουν στην προστασία του περιβάλλοντος αλλά και στην προσαρμογή στην κλιματική αλλαγή.
Πράξεις σύστασης της Επιχείρησης/Συνεταιρισμού
Αποδεικτικά έγγραφα εμπειρίας και συνεργασιών
ειδικοί κωδικοί πρόσβασης στο Πληροφοριακό Σύστημα Κρατικών Ενισχύσεων
Επιχειρησιακό σχέδιο, το οποίο αποτελεί αναπόσπαστο μέρος της αίτησης στήριξης, συμπληρωμένο σύμφωνα με το σχετικό τυποποιημένο υπόδειγμα, έτσι όπως παράγεται και εκτυπώνεται μετά την ηλεκτρονική του υποβολή στο ΠΣΚΕ, και υπογεγραμμένο από το νόμιμο εκπρόσωπο του Συντονιστή Φορέα καθώς και από τους νόμιμους εκπροσώπους όλων των μελών της Ε.Ο..
Συμφωνητικό συνεργασίας μεταξύ των μελών της Ε.Ο. για την από κοινού υλοποίηση του έργου και τους όρους της μεταξύ τους συνεργασίας
Προσφορές για τις κατωτέρω κατηγορίες δαπανών: προώθηση των αποτελεσμάτων του επιχειρησιακού σχεδίου εκτός των δαπανών που αφορούν στα έξοδα μετακίνησης των μελών της Ε.Ο., αναλώσιμα, υλοποίηση παραγωγικής επένδυσης. Εφόσον το κόστος αυτών των δαπανών υπερβαίνει σε αξία το ποσό των 500 € απαιτούνται τρεις (3) συγκρίσιμες προσφορές ενώ σε αντίθετη περίπτωση μόνο μία (1). Οι συγκρίσιμες προσφορές αφορούν ομοειδή προϊόντα και τεχνικές προδιαγραφές.
Απόφαση αρμοδίου οργάνου λήψης αποφάσεων του Συντονιστή Φορέα για τον ορισμό του Συντονιστή του Έργου.
Πράξεις σύστασης επιχειρήσεων, συνεταιρισμών, εταιρειών, ερευνητικών οργανισμών, ομάδων παραγωγών, οργανώσεων παραγωγών
Πιστοποιητικό περί μη πτώχευσης και μη αίτησης για πτώχευση, μη θέσης σε εκκαθάριση, μη θέσης σε αναγκαστική διαχείριση
Δικαιολογητικά που αποδεικνύουν τη συμμετοχή ή την προηγούμενη συνεργασία των μελών της Ε.Ο. σε ένα (1) ανταγωνιστικό πρόγραμμα εθνικής ή διεθνούς εμβέλειας στον αγρο – διατροφικό τομέα ή την εμπειρία του Συντονιστή ως συντονιστή έργου σε συγχρηματοδοτούμενο έργο εθνικής ή διεθνούς εμβέλειας.
Υπεύθυνη δήλωση του Ν. 1599/1986 (άρθρο 8) για κάθε φορέα που συμμετέχει στην Ε.Ο. υπογεγραμμένη από το νόμιμο εκπρόσωπό του, στην οποία θα δηλώνεται ότι: * Όλα τα αναφερόμενα στοιχεία στην πρόταση με τίτλο «…………….» είναι αληθή και ακριβή και συμφωνεί με την υποβολή της. * Η πρόταση του έργου με τίτλο «…………….», που υποβάλλεται προς χρηματοδότηση, δεν έχει χρηματοδοτηθεί και δεν χρηματοδοτείται από άλλους φορείς για μέρος ή ολόκληρο το αντικείμενό της. * Η εν λόγω συνεργασία με τους λοιπούς φορείς της Ε.Ο. είναι νέα (ή σε περίπτωση που είναι υφιστάμενη) αφορά σε νέα δραστηριότητα. * (ισχύει μόνο για επιχειρήσεις) Ο φορέας «………..» δεν έχει λάβει ενίσχυση διάσωσης ή αναδιάρθρωσης, ή η επιχείρηση έχει λάβει ενίσχυση διάσωσης αλλά έχει αποπληρώσει το δάνειο και έχει λύσει τη σύμβαση εγγύησης ή η επιχείρηση έχει λάβει ενίσχυση αναδιάρθρωσης η οποία έχει ολοκληρωθεί. * Δεν έχει εκδοθεί απόφαση καταλογισμού εις βάρος του φορέα «………….», για παραβάσεις των υποχρεώσεων που απορρέουν από την ένταξή του σε προηγούμενα προγράμματα ή προηγούμενες προσκλήσεις Μέτρων του ΠΑΑ ή του ΕΣΠΑ ή σε περίπτωση που έχει εκδοθεί προσκομίζεται, η απόδειξη πληρωμής του καταλογισθέντος ποσού στη ΔΟΥ. * (ισχύει μόνο για επιχειρήσεις) Δεν εκκρεμεί σε βάρος της επιχείρησης ανάκτηση καταβληθείσας δημόσιας επιχορήγησης. * Σε περίπτωση που προκύψει θέμα κατοχύρωσης πατέντας, ως αποτέλεσμα της χρηματοδοτούμενης πράξης, είναι απαραίτητο τα κέρδη από οποιαδήποτε εκμετάλλευση ή διαχείριση της συγκεκριμένης πατέντας να επανεπενδύονται στις πρωταρχικές δραστηριότητες του φορέα «………….». * Η ευθύνη που αναλαμβάνει ο φορέας «……….» έναντι του ΕΦΔ ισχύει αλληλεγγύως και εις ολόκληρον για το σύνολο του προτεινόμενου έργου. Ο εσωτερικός επιμερισμός των εργασιών υλοποίησης τμημάτων του έργου δεν αντιτάσσεται έναντι του ΕΦΔ προς απαλλαγή της ως άνω ευθύνης. * Ο φορέας «……….» αποδέχεται ότι τα μηνύματα που θα παραλαμβάνει μέσω ηλεκτρονικού ταχυδρομείου και ειδικότερα στη διεύθυνση email που έχει δηλώσει στην αίτηση στήριξης που υποβλήθηκε από το Συντονιστή του Έργου μέσω του ΠΣΚΕ προς τον ΕΦΔ, επέχουν θέση κοινοποίησης και συνεπάγονται την έναρξη όλων των έννομων συνεπειών και προθεσμιών. * Σε περίπτωση έγκρισης της χρηματοδότησης ο φορέας «………» συμφωνεί στη δημοσίευση της επωνυμίας του, του τίτλου του έργου και του ποσού της δημόσιας χρηματοδότησης στον κατάλογο των δικαιούχων που δημοσιεύεται ηλεκτρονικά (στον ιστοχώρο του ΠΑΑ www.agrotikianaptixi.gr) ή με άλλο τρόπο, σύμφωνα με το άρθρο 111 του Καν. (ΕΕ) αριθ. 1306/2013. Σε κάθε περίπτωση τηρούνται οι κείμενες διατάξεις περί προστασίας των δεδομένων προσωπικού χαρακτήρα. * Ο φορέας «……….» αποδέχεται οποιοδήποτε σχετικό έλεγχο για την εξακρίβωση των δηλωθέντων από τις αρμόδιες εθνικές ή κοινοτικές αρχές. * Ο φορέας «……….» αποδέχεται τη διασταύρωση των στοιχείων που δηλώνονται στην πρόταση της αίτησης στήριξης με τα στοιχεία που παρέχονται από το ηλεκτρονικό σύστημα TAXIS και τα συστήματα των ασφαλιστικών οργανισμών. * Ο φορέας «……….» αποδέχεται ότι σε περίπτωση διαπίστωσης ανακριβειών στη δήλωσή τους, μετά την ένταξη του έργου, το έργο θα απενταχθεί και θα κληθούν να επιστρέψουν έντοκα τη ληφθείσα δημόσια χρηματοδότηση.
Μέτρο 16 του Προγράμματος Αγροτικής Ανάπτυξης : ΣΥΝΕΡΓΑΣΙΑ
Πληροφοριακό Σύστημα Κρατικών Ενισχύσεων
Το Μέτρο 16 του Προγράμματος Αγροτικής Ανάπτυξης 2014-2020 έχει σκοπό την προώθηση της συνεργασίας φορέων που δραστηριοποιούνται στον αγροτικό τομέα.
Λεπτομέρειες εφαρμογής των Υπομέτρων 16.1 - 16.2 «Ίδρυση και λειτουργία Επιχειρησιακών Ομάδων της Ευρωπαϊκής Σύμπραξης Καινοτομίας για την παραγωγικότητα και τη βιωσιμότητα της γεωργίας» και 16.1 - 16.5 «Συνεργασία για περιβαλλοντικά έργα περιβαλλοντικές πρακτικές και δράσεις για την κλιματική αλλαγή» του Προγράμματος Αγροτικής Ανάπτυξης (ΠΑΑ) 2014- 2020.
10η Τροποποίηση της υπ’ αρ. 3886/11.05.2018 απόφασης του Υπουργού Αγροτικής Ανάπτυξης και Τροφίμων «Λεπτομέρειες εφαρμογής των Υπομέτρων 16.1-16.2 “Ίδρυση και λειτουργία Επιχειρησιακών Ομάδων της Ευρωπαϊκής Σύμπραξης Καινοτομίας για την παραγωγικότητα και τη βιωσιμότητα της γεωργίας” και 16.1-16.5 “Συνεργασία για περιβαλλοντικά έργα περιβαλλοντικές πρακτικές και δράσεις για την κλιματι- κή αλλαγή” του Προγράμματος Αγροτικής Ανάπτυξης (ΠΑΑ) 2014-2020» (Β’ 1735).
Οι υποψήφιοι οι οποίοι έχουν συμπεριληφθεί στους Πίνακες Αποτελεσμάτων έχουν το δικαίωμα υποβολής ενδικοφανούς προσφυγής, ενώπιον του ΕΦΔ, με την έννοια του άρθρου 25 του ν. 2690/1999, κατά του Πίνακα Αποτελεσμάτων Διοικητικού Ελέγχου εντός προθεσμίας δέκα (10) εργάσιμων ημερών από την ανάρτηση αυτού στο πρόγραμμα «ΔΙΑΥΓΕΙΑ».
Ο υποψήφιος δικαιούχος πρέπει να καταχωρήσει την αίτηση ηλεκτρονικά μέσω της πλατφόρμας www.ependyseis.gr. Η αρμόδια Διεύθυνση την παραλαμβάνει.
Ο διοικητικός έλεγχος (αξιολόγηση) πραγματοποιείται σύμφωνα με τη διαδικασία Ι.1.3. «Διοικητικός έλεγχος των αιτήσεων στήριξης» που περιγράφεται στο ΣΔΕ, όπως ισχύει και με ευθύνη του αρμόδιου ΕΦΔ μέσω της συμπλήρωσης των αντίστοιχων ηλεκτρονικών φύλλων διοικητικού ελέγχου του ΠΣΚΕ. Κατά την αξιολόγηση της αίτησης στήριξης ελέγχεται το σχέδιο δράσης ή το επιχειρησιακό σχέδιο, κατά περίπτωση, ως αναπόσπαστο τμήμα αυτής.
Μετά την ολοκλήρωση του διοικητικού ελέγχου (αξιολόγησης) των αιτήσεων στήριξης και με βάση το όριο της δημόσιας δαπάνης κάθε κύκλου της πρόσκλησης, κάθε ΕΦΔ συντάσσει μέσω του ΠΣΚΕ Πίνακα Αποτελεσμάτων Διοικητικού Ελέγχου στον οποίο παρουσιάζονται οι: • Παραδεκτές αιτήσεις: επιλέξιμες αιτήσεις που καλύπτονται από τον προϋπολογισμό κάθε κύκλου της πρόσκλησης (εν δυνάμει δικαιούχοι). • Μη παραδεκτές αιτήσεις: μη επιλέξιμες αιτήσεις (απορριπτόμενοι).
Οι υποψήφιοι οι οποίοι έχουν συμπεριληφθεί στους Πίνακες Αποτελεσμάτων έχουν το δικαίωμα υποβολής, ενώπιον του ΕΦΔ, ενδικοφανούς προσφυγής με την έννοια του άρθρου 25 του ν. 2690/1999, κατά του Πίνακα Αποτελεσμάτων Διοικητικού Ελέγχου εντός προθεσμίας δέκα (10) εργάσιμων ημερών από την ανάρτηση αυτού στο πρόγραμμα «ΔΙΑΥΓΕΙΑ».
Η εξέταση των προσφυγών πραγματοποιείται από τριμελείς Επιτροπές Προσφυγών οι οποίες συγκροτούνται ανά ΕΦΔ και εξετάζουν το σύνολο των προσφυγών που έχουν υποβληθεί και συντάσσουν αιτιολογημένο πόρισμα.
Οι προσφυγές εξετάζονται ως προς τη νομιμότητα της πράξης κατά της οποίας στρέφονται όσο και ως προς την ουσία της υπόθεσης. Το πόρισμα αποφάσεων επί των προσφυγών της επιτροπής επικυρώνεται με την υπογραφή του από τα μέλη αυτής και στη συνέχεια ο Οριστικός Πίνακας Αποτελεσμάτων Διοικητικού Ελέγχου επικαιροποιείται από τον αρμόδιο ΕΦΔ, κοινοποιείται από τις ΕΥΔ ΕΠ των Περιφερειών στην ΕΥΕ ΠΑΑ και δημοσιεύεται.
Ο μέγιστος αριθμός αιτημάτων τροποποίησης ορίζεται σε δύο (2), ενώ σε αυτόν δεν προσμετρώνται οι τροποποιήσεις λόγω προφανών σφαλμάτων. Στην περίπτωση υλοποίησης παραγωγικής επένδυσης στο πλαίσιο της Δράσης 2 και των Υπομέτρων 4.1 και 4.2.1 ορίζεται το δικαίωμα υποβολής ενός (1) επιπλέον αιτήματος τροποποίησης. Όλα τα αιτήματα τροποποίησης συνοδεύονται από αιτιολογημένη έκθεση του Συντονιστή Φορέα και στην περίπτωση μεταβολής του οικονομικού αντικειμένου της παραγωγικής επένδυσης συνοδεύεται επιπλέον από τρεις (3) οικονομικές προσφορές. Τροποποιήσεις θεωρούνται ενδεικτικά οι εξής: 1. Απόκλιση οικονομικού αντικειμένου της πράξης. 2. Απόκλιση φυσικού αντικειμένου της πράξης μόνο ως προς την παραγωγική επένδυση. 3. Παράταση του χρονοδιαγράμματος ολοκλήρωσης της πράξης με την προϋπόθεση ότι δεν ξεπερνά τη μέγιστη προβλεπόμενη χρονική διάρκεια της υλοποίησης τους επιχειρησιακού σχεδίου των τριών (3) ετών. 4. Αλλαγή στοιχείων του δικαιούχου (πχ μεταβολή της έδρας του Συντονιστή Φορέα, ή μεταβολή της επωνυμίας ή/και νομικής μορφής, αλλαγή νόμιμου εκπροσώπου, αντικατάσταση μέλους της ομάδας έργου με ισότιμα προσόντα). 5. Μείωση του συνολικού προϋπολογισμού της πράξης που περιλαμβάνεται στην απόφαση ένταξης σε ποσοστό άνω του 20%. 6. Διόρθωση προφανών σφαλμάτων. 7. Αντικατάσταση μέλους Ε.Ο. λόγω ανωτέρας βίας, πτώχευσης ή άλλης αντικειμενικής αιτίας.
Για την καταβολή των οικονομικών ενισχύσεων των Υπομέτρων 16.1-16.2 και 16.1-16.5 (Δράση 1 και Δράση 2) υποβάλλονται από το δικαιούχο σχετικές αιτήσεις πληρωμής. Οι αιτήσεις πληρωμής υπογράφονται από το νόμιμο εκπρόσωπο του Συντονιστή Φορέα καθώς και από τους νόμιμους εκπροσώπους όλων των μελών της Ε.Ο. Ο δικαιούχος επενδυτικής στήριξης σύμφωνα με την παρ. 4 του άρθρου 45 του Καν. (ΕΕ) 1305/2013, μετά την ένταξη της πράξης του, έχει δικαίωμα να αιτηθεί στον ΟΠΕΚΕΠΕ ή το φορέα στον οποίο εκχωρείται η αρμοδιότητα, τη χορήγηση προκαταβολής (μόνο για την περίπτωση της παραγωγικής επένδυσης της Δράσης 2) σύμφωνα με τη διαδικασία Ι.6.1. «Υποβολή αίτησης πληρωμής» που περιγράφεται στο ΣΔΕ, όπως ισχύει και σύμφωνα με όσα περιγράφονται στο παρόν άρθρο.
Στις επιτροπές προσφυγών δύναται να συμμετέχουν αξιολογητές του Μητρώου Πιστοποιημένων Αξιολογητών της ΓΓΕΤ, και υπάλληλοι της ΕΥΔ ΠΑΑ, ΕΥΕ ΠΑΑ, καθώς και των ΕΥΔ ΕΠ των Περιφερειών.
Έπειτα από την ολοκλήρωση των διαδικασιών για την τελική πληρωμή του έργου και εφόσον διαπιστωθεί ορθή ολοκλήρωση του φυσικού αντικειμένου και η τελική αίτηση πληρωμής κριθεί ως επιτυχής, η πράξη θεωρείται ολοκληρωμένη. Η τελική αίτηση πληρωμής δύναται να υποβληθεί έως και τρεις (3) μήνες μετά την ολοκλήρωση του επιχειρησιακού σχεδίου (φυσικού αντικειμένου) και, σε κάθε περίπτωση, όχι πέραν της 10ης Οκτωβρίου 2025
Παραλαβή αιτήματος χρηματοδότησης με τα απαιτούμενα δικαιολογητικά
Διοικητικός έλεγχος αιτήσεων χρηματοδότησης
Δημοσίευση αποτελεσμάτων συγκριτικής αξιολόγησης αιτήσεων
Υποβολή ενστάσεων (ενδικοφανούς προσφυγής)
Παραλαβή των αιτήσεων πληρωμής - Ολοκλήρωση πληρωμών